b'\n_START_ARTICLE_\nVictimae paschali laudes\n_START_PARAGRAPH_\nVictimae Paschali Laudes je sekvenca, predpisana za rimskokatoli\xc5\xa1ko ma\xc5\xa1o na velikono\xc4\x8dno nedeljo. Kot avtorja navadno navajajo Wipa Burgundskega, kaplana nem\xc5\xa1kega cesarja Konrada II., avtorji pa bi lahko bili tudi Notker Balbulus, Robert II. Francoski in Adam Svetoviktorski._NEWLINE_Victimae Paschali Laudes je ena od le petih srednjeve\xc5\xa1kih sekvenc, ki so se ohranile v delu Missale Romanum, objavljenem leta 1570 po Tridentinskem koncilu (1545-63). Pred koncilom so imeli svoje lastne sekvence \xc5\xa1tevilni prazniki._NEWLINE_Victimae Pachali Laudes je tudi ena od redkih sekvenc, ki se v liturgiji uporabljajo \xc5\xa1e danes. Glasbo za njeno besedilo so prirejali \xc5\xa1tevilni renesan\xc4\x8dni in baro\xc4\x8dni skladatelji, na primer Busnois, Josquin, Lassus, Willaert, Palestrina, Byrd in Fernando de las Infantas. Luteranski hvalnici, ki izvirata iz Victimae Paschali Laudes, sta Christ ist erstanden in Christ lag in Todesbanden.'